Mir ist von ir geschehen
Mir ist von ir geschehen·
dc ich disen svmer allen meiden mv̊s·
vaste vnder dv́ ǒgen sehen·
lihte wirt mir einú so ist mir sorgen bv̊z·
wc ob si get an disem tanze·
frowe dvr úwer gvͤte ruket vf die huͤte·
owe gesehe ichs vnder kranze·

Mich dvhte dc mir ie·
lieber wurde danne mir zemv̊te wc·
die blv̊men vieln ie· von den bǒme
bi vns nider an dc gras·
seht do mv̊ste ich von vroͤiden lachen·
do ich so wunnekliche· wc im trǒme riche·
do taget es vnd mv̊z ich wachen·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse